Agdenes prestegjeld

Agdenes prestegjeld var et prestegjeld tilhørende Orkdal prosti. Det omfattet sogn i tidligere Agdenes kommune i Sør-Trøndelag fylke, og hovedkirken var Agdenes kirke.

Agdenes' kirkesogn er nå en del av Orkland kirkelige fellesråd, og underlagt Orkdal prosti i Nidaros bispedømme i Den norske kirke.

Historikk 

Agðaness sókn (norrønt) har sin opprinnelse fra kristningen av landet. Agdenes antas å være lagt under Ørland i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Agdenes ble eget prestegjeld ved kgl.res. av 30. juni 1967, sammensatt av Agdenes sogn i Ørland prestegjeld og Lensvik sogn og Ingdalen i Stadsbygd prestegjeld. Ved brev fra KUD til stiftsdireksjonen 5. juni 1970 ble Lensvik og Agdenes sogn slått sammen til et Agdenes sogn med Agdenes (Værnes) kirke som sognekirke, gjeldende fra 1. juli 1970.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
Prestegjeldet hadde ved sin avvikling følgende menigheter:
 Agdenes

Referanser

Orklands historie
Prestegjeld i Trøndelag
Prestegjeld i Nidaros bispedømme